ApstiprinātS  
AS “Daugavpils satiksme” Iepirkuma komisijas  
2023.gada 14.septembra sēdē, prot.Nr.3

Iepirkums “Dabasgāzes piegāde AS "Daugavpils satiksme" vajadzībām”,

identifikācijas numurs ASDS/2023/39

**ATBILDES UZ UZDOTAJIEM JAUTĀJUMIEM NR.1**

**Jautājums Nr.1:**

Ieinteresētā persona aicina Līguma 6.2.3.apakšpunktu, kas noteic Lietotāja tiesību "grozīt tehniskajā specifikācijā pievienoto gazificēto objektu sarakstu, tam pievienojot jaunus objektus vai arī objektus no tā izslēdzot, rakstveidā informējot Tirgotāju vismaz 21 (divdesmit vienu) dienu pirms attiecīgā kalendārā mēneša beigām. Pievienojot jaunu objektu, dabasgāzes cena tiek noteikta atbilstoši Līguma 4.1. apakšpunktam", izteikt sekojošā redakcijā:

"6.2.3. Lietotājs Līguma ietvaros nav saistīts ar konkrētu dabasgāzes apjomu un pērk dabasgāzi pēc nepieciešamības. Līdz ar to Gazifikācijas objektu saraksts var tikt mainīts (t.i. papildināts vai samazināts) atbilstoši Lietotāja nepieciešamībai. Lietotājs rakstveidā informē Tirgotāju vismaz 21 (divdesmit vienu) dienu pirms attiecīgā kalendārā mēneša beigām, ja Lietotājs vēlas izslēgt no Līguma dabasgāzi patērējošo objektu vai vēlas pirkt dabasgāzi citā objektā, kas nav norādīts Līgumā. Šādā gadījumā atsevišķa Līdzēju rakstiska vienošanās par objekta izslēgšanu vai iekļaušanu Līgumā pēc tam, kad Tirgotājs ir saņēmis Lietotāja paziņojumu, nav nepieciešama, taču var tikt noslēgta, ja kāds no Līdzējiem to pieprasa. Attiecības ar sistēmas operatoru Lietotājs risina atsevišķi."

**Atbilde:**

Iepirkuma komisija uzskata, ka veikt Līguma 6.2.3.apakšpunkta papildinājumu ieinteresētās personas piedāvātajā redakcijā nav pamata, jo tas faktiski nemaina Līguma 6.2.3.apakšpunkta interpretāciju.

**Jautājums Nr.2:**

Papildus minētajam, ieinteresētā persona aicina svītrot Līguma 8.5.punktu, kas noteic, ka "Tirgotājs ir finansiāli atbildīgs par informācijas slēpšanu vai nesniegšanu vai arī nepatiesas informācijas sniegšanu Lietotājam un par tā rezultātā radītajiem zaudējumiem." Minētā punkta izslēgšanas iemesls, ir tā vispārīgs formulējums, proti, Tirgotājam nav saprotams, kāds ir finansiālais atbildības apmērs, nav skaidri norādīta informācija, par kuras slēpšanu Tirgotājam ir jānes atbildība.

Par dabasgāzes piegādi un tehnisko nodrošinājumu, kas minēts Tehniskajā specifikācijā un Nolikuma 4.3.4.punktā, ir atbildīgs sadales sistēmas operators AS "Gaso".

**Atbilde:**

Vispusīgi un objektīvi iepazīstoties ar ieinteresētās personas piedāvātajiem grozījumiem iepirkuma dokumentācijā un Līgumā, iepirkuma komisija pieņēma lēmumu veikt šādus grozījumus: svītrot iepirkuma dokumentācijas 4.3.4. apakšpunktu un Līguma 8.5.apakšpunktu.

Iepirkuma komisija